पंचायत उपचुनाव के लिए प्रभारी एवं सहायक प्रभारी अधिकारी नियुक्त
करौली | जिलानिर्वाचन अधिकारी मनोज कुमार शर्मा ने पंचायत उपचुनाव को सुव्यवस्थित रूप से कराने के लिए प्रभारी अधिकारी एवं सहायक प्रभारी अधिकारी नियुक्त किए हैं।
शर्मा ने बताया कि अतिरिक्त जिला कलेक्टर को सामान्य व्यवस्था, आरओ सैल, ईबीएम तैयारी के लिए, मतदान दलों का प्रशिक्षण एवं मतगणना दलों के गठन के लिए सूचना विज्ञान अधिकारी को, लेखा एवं भुगतान, निर्वाचन व्यय लेख के लिए लेखाधिकारी, मतपत्रों का मुद्रण एवं वितरण, आदर्श आचार संहिता एवं वीडियो ग्राफी के लिए जिला कोषाधिकारी, वाहन व्यवस्था एवं पीओएल के लिए उपखण्ड अधिकारी करौली को, स्टोर व्यवस्था तहसीलदार करौली, मतगणना प्रशिक्षण स्थल, मतदान सामग्री वितरण एवं सग्रहण स्थल की व्यवस्था, पेयजल एवं सफाई व्यवस्था के लिए नगरपरिषद करौली के आयुक्त, सांख्यिकी सूचना का संप्रेषण के लिए सहायक निदेशक आर्थिक एवं सांख्यिकी विभाग एवं अन्य व्यवस्थाओं के लिए संबंधित उपखण्ड अधिकारियों को नियुक्त किया गया है।
hin_Deva hin_Deva hin_Deva